Seppo Heikinheimo

Seppo Erkki Sakari Heikinheimo (3. kesäkuuta 1938 Helsinki – 26. toukokuuta 1997 Helsinki) oli suomalainen musiikkitieteilijä, musiikkikriitikko, kirjailija ja kääntäjä. Hän oli pianisti Sakari Heikinheimon poika ja ohjaaja Hannu Heikinheimon veli. Hän oli naimisissa laulaja Päivi Heikinheimon kanssa.

 Elämänvaiheet 
Heikinheimo opiskeli pianonsoittoa Erik Tawaststjernan johdolla sekä musiikkitiedettä ja klassillista filologiaa Helsingin yliopistossa. Hän väitteli filosofian tohtoriksi vuonna 1972 Karlheinz Stockhausenin musiikista.

Heikinheimo aloitti uransa Uudessa Suomessa (1959–1963), ensin valokuvaajana,Laitinen, Kai: Kritiikin klassikot: Seppo Heikinheimo: Mätämunan muistelmat. Helsingin Sanomat. sitten toimittajana, ja loi maineensa Helsingin Sanomien musiikkitoimittajana. Hän päätyi konserttiarvioissaan usein joko ylistäviin tai tyrmääviin tuloksiin. Heikinheimo toimi 1970-luvun vaihteessa useita vuosia Helsingin kaupunginorkesterin määräaikaisena intendenttinä ja oli mukana perustamassa Mikkelin musiikkijuhlia.

Heikinheimo kirjoitti teokset Martti Talvelasta, Oskar Merikannosta ja Aarre Merikannosta ja käänsi muun muassa Dmitri Šostakovitšin kiistellyt muistelmat, Otto Kumeniuksen muistelmat, Wolfgang Hildesheimerin Mozart-elämäkerran, Solomon Volkovin Pietarin kulttuurielämästä kertovan teoksen ja Garri Kasparovin Maailmanmestarin. Hän julkaisi sotaromaanin ja suomennoksia ainakin salanimillä Antti Virtanen ja Raimo Ontronen.

Kriitikkona Heikinheimo oli kiistelty, ja hänen takiaan pianisti Olli Mustonen ei moneen vuoteen konsertoinut Helsingissä. Suomalaisuuden liiton puheenjohtajuus (1996–1997) jäi lyhytaikaiseksi.

Heikinheimo oli vuodesta 1962 naimisissa laulaja Päivi Heikinheimon (o.s. Kaivola) kanssa. Heille syntyi kaksi lasta, joista tytär Laura Heikinheimo (s. 1966) on Radion sinfoniaorkesterin äänitystuottaja.Näistä levyistä en luovu: Korvat töissä! YLE Areena 17.11.2017.

 Kuolema 
Heikinheimo teki itsemurhan toukokuussa 1997 helsinkiläisessä hotelli Pasilassa. Postuumisti ilmestyneessä omaelämäkerrassaan Mätämunan muistelmat hän kertoo tehneensä päätöksen itsemurhastaan saman vuoden maaliskuussa. Muistelmiensa päätteeksi Heikinheimo listaa syitä itsemurhaansa. Niihin kuuluvat muun muassa pesäpallo-otteluissa soitettava ”mökämusiikki”, jonka vuoksi otteluissa ei voi enää käydä, hänen surkimukseksi kutsumansa Martti Ahtisaaren valinta presidentiksi sekä Helsingin Sanomien kulttuuritoimituksen ilmapiiri, jonka Heikinheimo mainitsee muuttuneen epämiellyttäväksi. Hän kertoo myös musiikkikirjojen ja elämäkertojen kirjoittamisen olevan nykyään turhaa lukijoiden puutteen vuoksi. 

Viimeisellä sivulla muistelmateoksessaan hän   sanoo tulleensa nuoruudestaan asti harhaanjohdetuksi ja vihdoin tajunneensa, ettei Jumalaa ole olemassa. Hän päättää muistelmansa arameankieliseen raamatunlauseeseen ”Eeli, Eeli lama sabaktani” (”Jumalani, Jumalani, miksi minut hylkäsit?”).Heikinheimo 1997, s. 510–511.

 Teokset 
 Kirjoittajana 








 Toimittajana 


 Suomentajana 
 P. Ovidius Naso: Rakastamisen taito. Rakkauden parannuskeinot. Suomentanut ja selityksin varustanut Seppo Heikinheimo; kuvittanut R. Westrén-Doll. Weilin+Göös, Helsinki. 1965.
 MacInnes, Helen: Roomasta pohjoiseen: jännitysromaani. Suomentanut Seppo Heikinheimo. Weilin+Göös, Helsinki. 1965.
 Freeling, Nicolas: Valkoinen Mercedes: rikosromaani. Suomentanut Seppo Heikinheimo. Weilin+Göös, Helsinki. 1965.
 Trevor, Elleston: Aavikkolento: romaani. Seppo Heikinheimo. Otava, Helsinki. 1965.
 Hofmann, Heinz: Äänenkäytön opas. Suomentaneet Päivi ja Seppo Heikinheimo. Westerlund, Helsinki. 1966.
 Donner, Jörn: Uusi maammekirja : lukukirja aikuisille suomalaisille Ruotsinkielisestä käsikirjoituksesta suomentanut Seppo Heikinheimo. Otava, Helsinki. 1967.
 Wahle, Anne: Pako Dresdenistä. Anne Wahlen kertomuksen mukaan kirjoittanut Roul Tunley; suomentanut Seppo Heikinheimo. Versum, Helsinki. 1967.
 Maegaard, Jan: Musiikin modernismi 1945–1962. Suomentanut Seppo Heikinheimo. WSOY, Helsinki. 1967.
 Tuhannen ja yhden yön tarinat 3. Waldemar Bröggerin norjankielisestä suurteoksesta Boken om tusen og en natt suomentanut Seppo Heikinheimo; runosuomennokset Kaija Rainerla. Dovre, Oslo. 1968.
 Olsson, Jan Olof: Tuntemattomat sotilaat 1914–1918. Suomentanut Seppo Heikinheimo. Otava, Helsinki. 1968.
 Šostakovitš, Dmitri: Dmitri Šostakovitšin muistelmat. Koonnut Solomon Volkov; venäjänkielisestä käsikirjoituksesta suomentanut Seppo Heikinheimo. Otava, Helsinki. 1980. 
 Brodin, Gereon: Musiikkisanakirja. Suomeksi toimittanut Seppo Heikinheimo. Otava, Helsinki. 1980. 
 Dahl, Roald: Oswald-eno. Suomentanut Seppo Heikinheimo. Suuri Suomalainen Kirjakerho, Helsinki. 1981. 
 Rich, Alan: Orkesterimusiikki: klassisen musiikin kuuntelijan opas. Suomentanut Seppo Heikinheimo. Weilin+Göös, Espoo. 1981. 
 Giordano, Ralph: Bertinien tarina. Suomentaneet Seppo Heikinheimo ja Päivi Heikinheimo. Otava, Helsinki. 1983. 
 Donner, Jörn: Itsenäisyyspäivä. Suomentanut Seppo Heikinheimo yhteistyössä tekijän kanssa. Otava, Helsinki. 1983. 
 Watson, Derek:  Richard Wagner: nero ja keinottelija? Suomentanut Seppo Heikinheimo. Hellasedition, Helsinki. 1983. 
 Höcker, Karla: Johannes Brahms: vapaa vaeltaja. Suomentanut Seppo Heikinheimo; runojen suomennokset Aila Gothóni. Hellasedition, Rajamäki. 1984. 
 Matheopoulos, Helena: Maestro: kapellimestarijättiläisiä lähikuvassa. Suomentanut Seppo Heikinheimo. Recallmed, Helsinki. 1984. 
 Parrott, Jasper: Ashkenazy: muistelmia yli rajojen. Suomentanut Seppo Heikinheimo. Alea-Kirja, Helsinki. 1986. 
 Gorki, Maksim – Šaljapin, Fjodor: Šaljapin. Suomentaneet Seppo ja Päivi Heikinheimo. WSOY, Helsinki. 1987. 
 Ljubimov, Juri: Pyhä tuli: teatterimiehen muistelmia. Toimittanut Marc Dondey ; suomentanut Seppo Heikinheimo. WSOY, Helsinki. 1987. 
 Pavarotti, Luciano – Wright, William: Pavarotti. Suomentanut Seppo Heikinheimo. WSOY, Helsinki. 1988. 
 Kasparov, Garri: Maailmanmestari. Suomentanut Seppo Heikinheimo; runot suomentanut Marina Martinoff. Kirjayhtymä, Helsinki. 1988. 
 Kumenius, Otto: Vastavakooja. Suomentanut Seppo Heikinheimo. Gummerus, Jyväskylä. 1989. 
 Peters, Thomas J. – Austin, Nancy: Intohimo menestykseen. Suomentanut Seppo Heikinheimo. WSOY, Helsinki. 1989. 
 Pilkington, J. Maya: Miten menestyisin. Suomentanut Seppo Heikinheimo. WSOY, Helsinki. 1989. 
 Borg, Stefan – Johansson, Katarina:  Irti unilääkkeistä ja rauhoittavista aineista. Suomentanut Seppo Heikinheimo. WSOY, Helsinki. 1990. 
 Gorki, Maksim: Väärään aikaan ajateltua. Suomentanut Seppo Heikinheimo. WSOY, Helsinki. 1990. 
 Mole, John: Tiedä tavat: mitä menestyvän liikemiehen tulee tietää EY-maiden oloista ja kulttuurista. Suomentanut Seppo Heikinheimo. WSOY, Helsinki. 1991. 
 Hildesheimer, Wolfgang: Mozart. Suomentaneet Seppo ja Päivi Heikinheimo. Otava, Helsinki. 1991. 
 Ackerman, Diane: Aistien historia. Suomentanut Seppo Heikinheimo. WSOY, Helsinki. 1991. 
 Kazdin, Andrew:  Glenn Gould soittaa: luovaa valehtelua. Suomentanut Seppo Heikinheimo. Kirjayhtymä, Helsinki. 1991. 
 Crawshaw, Gerry: Turkki. Suomentanut Seppo Heikinheimo. WSOY, Helsinki. 1991. 
 Tomkinson, Michael: Tunisia. Suomentanut Seppo Heikinheimo. WSOY, Helsinki. 1991. 
 Dubal, David: Keskusteluja Horowitzin kanssa. Suomentanut Seppo Heikinheimo. WSOY, Helsinki. 1992. 
  Barenboim, Daniel: Elämäni musiikissa. Suomentanut Seppo Heikinheimo. WSOY, Helsinki. 1993. 
 Pingoud, Ernest: Taiteen edistys: valittuja kirjoituksia musiikista ja kirjallisuudesta. Toimittanut Kalevi Aho; saksan-, venäjän- ja ruotsinkielisistä käsikirjoituksista suomentanut Seppo Heikinheimo. Gaudeamus, Helsinki. 1995. 
 Volkov, Solomon: Pietari: eurooppalainen kulttuurikaupunki. Suomentanut Seppo Heikinheimo. Otava, Helsinki. 1996. 

Lähteet

 Seppo Heikinheimon muistokirjoitus Helsingin Sanomissa.

Viitteet

Aiheesta muualla
 Holger Spår träffar Seppo Heikinheimo (1992). Yle Arkivet.



 Yle Elävä arkisto: Musiikkikriitikko Seppo Heikinheimon sanansäilä iski välillä kipeästi

Luokka:Suomalaiset musiikkikirjailijat
Luokka:Suomalaiset tietokirjailijat
Luokka:Suomentajat
Luokka:Itsemurhan tehneet
Luokka:Suomalaiset musiikkitieteilijät
Luokka:Musiikkitoimittajat
Luokka:Suomalaiset musiikkikriitikot
Luokka:Suomalaiset kulttuurielämän vaikuttajat
Luokka:Helsingin Sanomien toimittajat
Luokka:Vuonna 1938 syntyneet
Luokka:Vuonna 1997 kuolleet